text: Sjaskvåd marts på vej mod rekord
  17 marts 2019 kl. 15.00
  Medmindre der ikke kommer en dråbe regn resten af måneden, bliver marts 2019 den mest våde, siden vi i 1873 begyndte at registrere nedbør.
  De fleste har sikkert lagt mærke til det. Der har i den grad været brug for regnjakken og gummistøvlerne her i de første 17 dage af marts måned.
  Og selvom der fortsat er to hele uger tilbage, er denne marts måned allerede snublende tæt på at blive den mest regnfulde i rigtig mange år.
  Søndag klokken 12 er der ifølge DMI faldet 99,8 millimeter på landsplan, og da den foreløbige nedbørsrekord for marts lyder på 100 millimeter, mangler der kun sølle 0,3 milimeter, før den er slået.
  
  Oversvømmelser flere steder
  Alene de seneste 24 timer er der faldet 15 millimeter regn, og det har bl.a. resulteret i flere oversvømmede veje ved Ribe og ved Rødekro.
  Resten af søndagen kan det fortsat forventes, at der kommer en del byger her i Syd- og Sønderjylland. Dog bliver det ikke med samme store mængder regn som de foregående 24 timer. 
  Klik og se mere på localeyes.dk
  Ny nedbørrekord 🌧️for marts i sigte!Med 99,5 mm nedbør målt i marts indtil i dag kl. 09, er vi snublende tæt på at tangere den gældende nedbørrekord fra 1978 på 100 mm. 🌧️ pic.twitter.com/9bNUfby5LK
  
  